29.9.2023
RO
Jurnalul Oficial al Uniunii Europene
C 344/99
Figura 11 prezintă traiectoria deceniului digital și traiectoria de referință pentru ponderea firmelor care utilizează servicii de cloud sofisticate sau intermediare.
Valoarea estimată pentru 2030 în scenariul de statu-quo se situează cu aproximativ 10 puncte procentuale sub valoarea-țintă pentru 2030 dacă nu se realizează investiții suplimentare (66 % este previziunea pentru 2030 conform traiectoriei de referință).
Figura 11 Ponderea întreprinderilor care utilizează servicii de cloud în UE.
Date istorice, traiectoria deceniului digital (DD) și traiectoria de referință până în 2030 (25)
Volumele mari de date: și în acest caz se aplică tot raționamentul de adoptare a tehnologiei descris de o curbă de tip S.
Se preconizează că analiza volumelor mari de date va fi adoptată lent la început, accelerând după o perioadă și revenind la o adoptare mai lentă spre final.
Această evoluție va fi probabil impulsionată de întreprinderile foarte mici, care ar putea fi mai puțin motivate să adopte tehnologii bazate pe volume mari de date.
Pragul de saturație a pieței este stabilit la 80 % și în acest caz, peste ținta de 75 %, pentru a lua în calcul o creștere suplimentară după atingerea țintei.
Parametrul vitezei de răspândire este stabilit astfel încât ținta de 75 % să fie atinsă până în 2030 pe traiectoria deceniului digital.
Figura 12 prezintă traiectoria deceniului digital și traiectoria de referință pentru ponderea firmelor care utilizează analiza volumelor mari de date.
Valoarea estimată pentru 2030 în scenariul de statu-quo este cu mult sub ținta pentru 2030 (estimarea pentru 2030 preconizată la nivelul traiectoriei de referință este de 34 %).
(25) Pentru perioada 2014-2020 se utilizează indicatorul Eurostat „Întreprinderi care achiziționează cel puțin unul dintre următoarele servicii de cloud computing (CC): găzduirea bazei de date a întreprinderii, aplicații software de contabilitate, software de gestionare a relațiilor cu clienții, putere de calcul” (cod E_CC_GE_ME).
A avut loc o întrerupere a seriei în 2021, când s-a utilizat indicatorul „Întreprinderi care achiziționează servicii CC sofisticate sau intermediare”.
Acest indicator vizează servicii CC diferite: software de contabilitate (CC_PFACC); software ERP (CC_PERP); software CRM (CC_PCRM); software de securitate (CC_PSEC); găzduirea bazelor de date (CC_PDB) și mediu de găzduire pentru dezvoltarea aplicațiilor (CC_PDEV).